เรื่องร้องเรียน (ถนน) วันที่ 2022-06-07 02:11:42 — แขวงสีลม เขตบางรัก กรุงเทพมหานคร
สวัสดีค่ะ ขอแจ้งปัญหาการจราจรจากผู้ปกครองของโรงเรียนเซนต์โยเซฟคอนแวนต์ ที่จอดรถส่งบุตรหลาน และทำให้การจราจรบนถนนสาทรติดขัดค่ะ 

ซึ่งในตอนเช้าตำรวจจะปิดซอยคอนแวนต์ฝั่งถนนสาทร และให้เข้าจากทางสีลมได้แค่ฝั่งเดียว แต่ก็มีผู้ปกครองบางคนจอดรถที่เลนซ้ายสุดหน้าปั๊มเชลล์บนถนนสาทรเพื่อส่งลูกหลาน  ซึ่งจุดที่จอดคือติดกับสี่แยกเลย และเป็นจุดที่จอดไม่ได้ พอเป็นไฟเขียว แทนที่รถเลนซ้ายสุดจะวิ่งออกไปได้ กลับต้องติดรถผู้ปกครองเหล่านี้ที่ส่งลูกเสร็จแล้วจะหักหัวรถเข้าถนนสาทร (มีถาพประกอบ) 

นอกจากนี้ผู้ปกครองบางคนใช้วิธีขับรถเลยแยกไปนิดนึง (นิดเดียวจริงๆ) แล้วจอดรถเพื่อให้ลูกลง ซึ่งตรงนั้นเป็นจุดที่จอดไม่ได้ และทำให้รถที่ตรงมาก็ไปไม่ได้ รถที่ยูเทิร์นมาก็ไปไม่ได้ รถที่ออกจากซอยคอนแวนต์มาก็ไปไม่ได้ (ไม่มีภาพประกอบ เพราะถ่านไม่ทันค่ะ จังหวะรถเคลื่อนตัว) 

ป้อมตำรวจขนาดใหญ่ตั้งอยู่ตรงสามแยกนี้แต่ก็ไม่เคยเห็นตำรวจลงมาจัดการอะไร รบกวรทีมเพื่อนชัชชาติช่วยแก้ปัญหาด้วยค่ะ เพราะความไม่รับผิดชอบของคนไม่กี่คนทำให้คนหลายคนที่ใช้ถนนสาทรต้องใช้เวลาเพิ่มขึ้นบนท้องถนนในช่วง peak hour โดยไม่จำเป็น ขอบคุณค่ะ